作者：葛长庚
词牌/韵律：沁园春

paragraphs: 客里家山，记踏来时，水曲山崖。
被滩声喧枕，鸡声破晓，匆匆惊觉，依旧天涯。
抖擞征衣，寒欺晓袂，回首银河西未斜。
尘埃债，叹有如此发，空为伊华。
古来客况堪嗟。
尽贫也输他□在家。
料驿舍旁边，月痕白处，暗香微度，应是梅花。
拣折一枝，路逢南雁，和两字平安寄与他。
教知道，有长亭短堠，五饭三茶。